《平湖为山阴镜上人赋》
明代·陶宗仪

万顷平湖枕越城，短篷如在画图行。波浮霜鉴金辉莹，山拥冰壶玉气清。

翡翠兰苕酣净绿，天光云影照空明。知章一曲应分得，用作沙门字与名。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。